IGROKAZ

**Kruška i jabuka**

(Jedna pokraj druge  
uz isprepletene grane,  
provode kruška i jabuka  
svoje jesenske dane)

Jabuka:

Vidi kako si žuta,  
uskoro ćeš pasti s grane,  
a ja u svom crvenilu  
provodim sretne dane.

Kruška:

Zar još nisi naučila  
načelo svake struke?  
Nikad ne miješaj  
kruške i jabuke!

Jabuka:

Lice mi je puno rana.  
Jao prijeti mi truljenje  
za nekoliko dana!

Kruška:

Žao mi je tvojeg lica;  
ali i tu ima jedna poslovica:  
žuti žutuju  
a crveni  
putuju!

Josip Balaško